Transkripsjon og notater fra intervju med Staff1

05/03/2018

Kilde: HD video, 00002.MTS (11:29) Intervju med Staff1 (barnehagepedagog)

|  |  |  |
| --- | --- | --- |
| Tids-  merke | Aktør/  bilde | Ytringer |
|  | Student1 | Jeg tenkte at jeg skulle spørre deg litt om barna i barnehagen din. Hvis jeg spør om å tenke på barn som du tenker på som kreative i barnehagen din, som er spesielt kreative, *hva er det de gjør når de er kreative, hvordan ser du at de er det,* slik som du oppfatter det? |
|  | Staff1 | Hm. Da tenker jeg på når de holder på med en lek, ja la oss si, kapla-pinner. Og så ser du at de kanskje bare sitter og bygger det de alltid har bygget, på et vis. Det som er det enkleste eller logiske. Og SÅ plutselig finner de ut at det skal BLI NOE. Når de akkurat bikker over i den biten.  Eller når de sitter med.. Det er liksom det når det plutselig blir et eller annet da.  Hvis de har fått noen pappesker, hvis vi har fått varer. Og så kan noen bare leke i den kassen. Men så plutselig kan det bli et romskip eller.. Og da må de tegne på den og så må de klippe og så må de ha litt tape.  Så når de liksom *kommer over i det moduset der* - da tenker jeg at det skjer noe, da bruker de det til noe annet enn hva det er.  Så tenker jeg: Da skal de ha holdt på en stund før det skjer. |
|  | Student1 | Så du noe slikt her? Synes du det var lang tid nok til å... |
|  |  | Ja… det som jeg ser, det som jeg tenker på kanskje er *utfordringen med det konseptet her*, det er jo at det blir litt abstrakt. Som er.. de er jo litt i grenseland. Der ser du forskjell på barna, hvordan noen catcher det og andre ikke gjør det. Og det går jo på akkurat den alderen de er i.  Og så ser man jo det med samarbeid. At noen gjør det litt automatisk og noen er veldig egosentrisk, *nei, dette er mitt, ikke ta fra meg, jeg skal holde på helt selv.*  Noen klarer å tenke på oppgaven, men noen klarer ikke å tenke på oppgaven engang.  Men så så jeg noen som da de kommer i gang, plutselig ser en løsning.  Så jeg så noe sånt her, ja. |
| 2:24 | Student1 | Hva gjør dere i barnehagen i dag som du tror er bra for barnas kreative utfoldelse? |
| 2:40 | Staff1 | Tja. Jeg tror de gangene vi *gir dem mulighet* til å bare klippe og lime uten å gi de noe sånn “nå skal vi lage en påskekylling-oppgave”…  Men hvis vi klarer på en måte å bare sette fram.. og det er gjerne når de begynner selv og vi kan bare følge opp når de skal klippe noe, lime noe… går og henter mer, bare fortsette.  Da blir det kreativt. Når vi ikke har bestemt altfor snevert, hva det skal bli. Da skjer det. Når vi lar de slippe opp… litt kaos på et vis.  Det er det med TID. Også må ALLE få lov..  Det er når vi klarer å gi en LITEN NOK GRUPPE god nok tid, tenker jeg. |
|  | Student1 | Trenger de mye oppfølging, eller kan de holde på... |
|  | Staff1 | Det er veldig forskjellig. Der har du noen som er kjempetålmodige og *elsker å gjøre sånt*, og noen som er...det kommer jo helt an på, noen er sånn (gestikulerer steg/trinn..) går fra aktivitet til aktivitet, og aldri klarer å gå dypt ned i det, da. Der er de veldig forskjellige. Men noen klarer jo det.  Det så vi vel egentlig her inne også. |
|  | Student1 | La du merke til noe med måten vi jobbet på her inne.. eller oppgaven...som du tror var spesielt viktig for å sette de i kreativ modus? |
|  | Staff1 | Jeg tenkte på det som du sto og forklarte i begynnelsen.. det blir *ganske abstrakt*: En oppfinnelse, en idé.. Også når du viste de bildene. Jeg tenker at det kan du legge ENDA større vekt på, det med den *støvsugeren og de skoene*. For at.. du fikk jo den kommentaren: “Det der er jo ingen oppfinnelse”. For å få de til å skjønne at *alt har jo blitt funnet opp en gang*. Så det går det an å *gjøre enda tydeligere*. Det tror jeg må til for at de skal klare å skjønne hva en oppfinnelse er. For de vil ikke tenke at alle ting rundt oss har noen faktisk funnet opp en gang. Så det tenker jeg var viktig.  Og så.. nå fikk jeg ikke med meg på alle bordene, hvor mye hjelp.. for disse bildene… de skjønte ikke… det var ikke alle som catchet hva det var. Men sånn som på det bordet jeg var, da jeg kom opp med at det kunne være en slags støvsuger… jeg tror de trenger litt den hjelpen.  HVORDAN kan man *samle opp*. For ellers tror jeg det blir *veldig svevende* for de.  Så akkurat med den oppgaven her, med plast i havet, så kunne man sagt *hvordan* hente plast opp fra havet, hva kan man bruke, hvordan kan man bruke en båt, hvordan kan man bruke en støvsuger… så jeg tror at kanskje må man gi de (barna) noen sånne tips. |
|  | Student1 | Man må være ganske mange voksne i gruppa da. |
|  | Staff1 | Hvis du bare hadde sluppet de ut sånn alene, så kan det godt hende at de hadde begynt å lime og holde på, men da ville de ha laget noe helt annet, eller ikke holdt seg til.. *bare holdt på*.  Så det tror jeg blir for abstrakt og vanskelig for den aldersgruppa her. Å klare å gjøre noe ut fra akkurat denne spesifikke oppgaven. |
|  | Student1 | Det skjønner jeg. Du kan fint gjøre det med en 12-åring eller voksen... |
|  | Staff1 | Ja, i løpet av et par år nå, så skjer det veldig masse nå med abstrakt tenkning, og det å klare å planlegge hva de skal gjøre. |
|  | Student1 | Det var jo mange som glemte hva de holdt på med underveis.. |
|  | Staff1 | Ja, ja. De ble helt oppslukt og hadde det kjempegøy. Men det er ikke helt sikkert at de holder på med det som vi snakket om. For det er vanskelig. |
|  | Student1 | Hva ville du gjort annerledes hvis vi skulle gjort dette en gang til? Du sa: Det å legge mer vekt på det med oppfinnelse, og forklare det bedre, og.. |
|  | Staff1 | Ja, det er veldig viktig, denne *forklaringen*, tenker jeg. Og så… med denne aldersgruppen her om.. jeg vet ikke om man kunne VIST DEM noen EKSEMPLER.. Du hadde jo bilde av en båt der. Men det som du sa, det finnes jo en del bilder av sånne svære båter som går og faktisk fanger den plasten. Jeg vet ikke om det hadde blitt *for konkret* igjen? At man da ødelegger for kreativiteten? Vanskelig å vite.  Hvordan kunne man… Den er vanskelig. For da *styrer man jo retningen veldig*. Så jeg tenker i alle fall at det å forklare de litt abstrakte begrepene. Det tenker jeg må til.  Litt usikker på om de bildene fungerte, egentlig. For de ble veldig opptatt av å få en “lapp”. De ble ikke opptatt av å lytte på hva som skulle skje nå. De skulle bare ha en lapp. |
|  | Student1 | Ja, jeg ser den. |
|  | Staff1 | Så. Det kan hende at det hadde vært like greit. Og så vist flere bilder på storskjermen, at alle skulle ha fokuset dit. Med en gang de… jeg tror de bare kobler ut hva som blir sagt. Nå er det bare et eller annet de kan få tak i. Da skal de bare ha. Så *lappene kan godt være at ikke egentlig funket sånn før de fikk veldig masse forklaring* på hva det var. |
|  | Student1 | Det er interessant. Jeg har vært borti en sånn.. noen som har utviklet en sånn kortstokk. Men det er for 6 og oppover. Det er kanskje litt.. Men da har du ett kort for en beliggenhet, en for en rolle, en for en funksjon, så de kan lese og de kan forstå det. Det er litt annerledes da. Da har du ulike kategorier som du kan tenke innenfor men du har bruk for alle. Du må bestemme tid, du må bestemme sted… Man kunne utviklet sånne hjelpemidler på en annen måte. |
|  | Staff1 | Ja. |
|  | Student1 | Så lurer jeg på om du har sett noe her som du kunne tenke deg å ta med tilbake til barnehagen. |
|  | Staff1 | Jeg liker jo veldig det konseptet med bare å bare gi de ei kasse med ting og bare “lag sjøl”. Det liker jeg. For at ofte så blir det sånn at “Åh, nå må vi ha forming, nå må vi lage en julegave”. Og den *skal være sånn*. Eller det skal i alle fall være innenfor sånn og slik.  Så jeg tenker at dette her med å *få lov til å rote litt rundt*. For det er jo dette er å slippe den “kaos-angsten” man gjerne får når det bare flyter littegrann. Men det synes jeg er egentlig er en morsom idé. |
|  | Student1 | Det finnes jo sånne uker der det er veldig naturlig at det er et tema: Rusken, miljøuke. Det kunne vært en sånn. |
|  | Staff1 | Ja. Sant. Nei for det ser jeg at de *koser seg veldig når de bare får begynne og holde på der*. De kunne holdt på mye lengre. |
|  | Student1 | Ja det så jeg. Det er litt kjedelig å avbryte dem. Mens noen var på vei mot andre prosjekter. |
|  | Staff1 | Ja, de er veldig forskjellige, noen blir fort ferdig. Men det er klart for de som koser seg her så er det mer også *sette frem ting* og bare la de holde på. *Det tenker jeg at vi absolutt kunne gjort*. |
|  | Student1 | Og de koset seg selv om det bare var *skrot*. Det er ikke sånne dyre esker fra Lekolar, fulle av nye.. |
|  | Staff1 | Ja, nettopp! *Det må ikke være sånn… planer… ja det kan være udefinerbart materiale*, og det har de det jo gøy med. |
|  | Student1 | De kunne jo hatt med en pose hjemmefra, med ting.. Men det er jo et dilemma som de snakker om her også, at de lager mye skrot, også samler det seg opp. Hvis det ikke begynner med sånt skrot, men begynner med nye ting. |
|  | Staff1 | Ja, så må man også tåle å tenke som personale i en barnehage, at det er prosessen som er viktig. Sånn som nå, at de glemte at de skulle ha de med tilbake. For hadde vi tatt de med tilbake så hadde de bare stått der og blitt skot, sant. Så jeg tror at dette her med at nå har vi laget det, nå kan vi *faktisk ta det fra hverandre*, vi skal lage noe nytt. |
|  | Student1 | Som lego. |
|  | Staff1 | Ja. At det er den kreative prosessen som er viktig, at det ikke er produktet som er viktig. Man kan ta bilde av de og henge det opp. Også kan vi på en måte ta det tilbake igjen. |
|  | Student1 | Det er kjempefint. |
|  | Staff1 | Ja, så der er det vi voksne som har det største problemet. For at vi vil at det skal bli noe. |
|  | Student1 | Ja, vise fram til foreldrene |
|  | Staff1 | Nettopp, vise frem at det ble noe fint. Prosessen - det er jo da de har det gøy. De glemte for da de kom ut derfra, at det var noe de hadde laget. |
|  | Student1 | Hva tror du de fikk ut av det? |
|  | Staff1 | Jeg skal *spørre de litt* når de kommer tilbake om de nå klarer å huske, og *klare å koble at dette her hadde faktisk med plastsøppel i havet å gjøre*. Så det skal jeg spørre. Men jeg tror at de i alle fall har *hatt det veldig gøy*. |
|  | Student1 | Ja, det var et delmål, i alle fall, at det skulle ha det gøy. |
|  | Staff1 | Ja, hvis ikke så.. |
|  | Student1 | Ja, for vi var jo litt opptatt av at det skulle være.. handle om *noe som hadde litt mening for de*. At det skulle ikke bare være.. lage noe av dette skrotet her, men *lage noe for noe du bryr deg om, noe viktig*. |
|  | Staff1 | Jeg tenker at det er kjempeviktig. Vi viste de en sånn liten Newton-snutt og da var det jo en av disse jentene som sa det at *“Oi. Nå blir jeg lei meg.”* Sant. For de er jo så store nå, at de skjønner det jo. Så er det viktig at vi begynner med… vi må jo begynne *der*, faktisk. |
|  | Student1 | At de engasjerer seg med følelser. |